Die Strandlopertjies: vlnr: Emeke Stieger, Lisel Joubert, Alta v Niekerk en Lynn Bouchier.
Verlede Saterdag het die eerste 190+ wedstryd hier op Gansbaai plaasge-vind. 'n Ysige windjie het die besoekers van Napier en Riviersonderend verwelkom, maar kort voor lank was al die dames goed opgewarm en reg vir die dag se tennis. Na die eerste rondte het elke span 'n wedstryd gewen en was die verskil maar net 2 punte. Dit was 'n teken dat die tennis redelik gelykop sou geskiet. Na die tweede rondte het die plaaslike dames hul voorsprong effens vergroot en was die verskil net 6 punte. Na die derde rondte was die eindtelling 46 - 32 in die guns van die Strandlopertjies. Baie geluk aan die plaaslike dames.
Op Saterdag 1 Junie speel ons dames op Worcester. Alle sterkte met die wedstryd dames.
Onthou ons speel elke Woensdagoggend by die munisipale bane om 09:30 en almal is welkom om saam te speel. Saterdae speel ons by die Laerskool se bane. Tennisgroete.